**PÁLYÁZATI FELHÍVÁS**

Budapest Főváros VIII. Kerület Józsefvárosi Önkormányzat pályázatot hirdet házi gyermekorvosi praxis vállalkozási formában területi ellátási kötelezettséggel történő betöltésére.

**Az ellátandó feladatkör:** Budapest Főváros VIII. kerület Józsefvárosi Önkormányzat Képviselő-testületének a háziorvosi körzetekről szóló 25/2002. (VI.21.) számú önkormányzati rendelete alapján területi ellátási kötelezettséggel rendelkező Budapest Józsefváros közigazgatási területén működő 46. számú házi gyermekorvosi körzet egészségügyi feladatainak ellátása, valamint a körzethez tartozó köznevelési intézmények egészségügyi ellátásban való részvétel az önkormányzattal kötött egészségügyi feladat-ellátási szerződésben rögzített feltételek szerint. A központi ügyeleti ellátás megoldott.

**A feladat ellátásának helye:** 1084 Budapest, Auróra u. 22-28.

**Pályázati feltételek:**

* vállalkozási formában történő működtetés,
* büntetlen előélet,
* cselekvőképesség,
* csecsemő- és gyermekgyógyászati szakorvosi képesítés,
* Magyar Orvosi Kamarai tagság,
* az önálló orvosi tevékenységről szóló 2000. évi II. törvényben, az e törvény végrehajtásáról szóló 313/2011. (XII. 23.) Korm. rendeletben, valamint a háziorvosi, a házi gyermekorvosi és a fogorvosi tevékenységről szóló 4/2000. (II. 25.) EüM rendeletben előírt feltételek megléte.

**A pályázat részeként benyújtandó iratok, igazolások:**

* iskolai végzettséget, szakirányú képzettséget tanúsító okirat másolata,
* egészségügyi alkalmasságot igazoló okmány másolata,
* 3 hónapnál nem régebbi erkölcsi bizonyítvány vagy az annak megkéréséről szóló postai feladóvevény másolata,
* részletes szakmai önéletrajz,
* vállalkozás meglétét igazoló dokumentumok másolata,
* Magyar Orvosi Kamarai tagság igazolásának másolata,
* pályázó hozzájáruló nyilatkozata arra vonatkozóan, hogy a pályázati eljárásban résztvevő személyek a pályázati anyagot megismerjék, abba betekinthessenek,
* a pályázó arról szóló nyilatkozata, hogy a pályázat elbírálásánál zárt ülés tartását kéri-e.

**A pályázathoz kapcsolódó egyéb információk:**

A praxisjog térítésmentesen, vállalkozói jogviszony keretében történő ellátás esetén az egészségügyi feladat-ellátási szerződés megkötés útján szerezhető meg.

A feladat-ellátási szerződés határozott 5 éves időtartamra szól.

A praxishoz tartozó működési és üzemeltetési költségek az Önkormányzatot terhelik az alábbiak szerint:

* az ingatlanra vonatkozó vagyonvédelmi-, biztonsági rendszer költsége,
* villamos-energiafogyasztás költsége;
* gáz/fűtés fogyasztás díja;
* víz- és csatornadíj;
* szemétszállítás költsége;
* lifthasználati díj.
* az állagmegóvás érdekében a használatra átadott helyiségen belül felmerülő karbantartási, javítási munkák elvégzése. A helyiség burkolatainak, ajtóinak, ablakainak és a helyiség berendezéseinek a karbantartásával, illetőleg azok pótlásával, cseréjével kapcsolatos feladatok ellátása.

A praxishoz tartozó működési és üzemeltetési költségek a Szolgáltatót terhelik az alábbiak szerint:

* veszélyes hulladék szállításának költsége;
* sterilizáló eszköz működtetési és ellenőrzési költségei;
* textíliák mosatási költsége;
* internet használat költsége;
* takarítási költségek;
* a helyiség, illetve a feladatellátáshoz szükséges eszközök használatából eredő javítási, pótlási költségek;
* telefonköltségek;
* ingóvagyontárgyak biztosítása és az ehhez kapcsolódó költségek;
* anyagköltségek (szakmai anyag, kötszer, gyógyszer, vegyszer, tű, fecskendő, papír, írószer, nyomtatvány stb.);
* a Szolgáltató praxisához tartozó egészségügyi szakszemélyzet, illetve egyéb foglalkoztatottak költségei.
* Szolgáltató a karbantartási és egyéb feladatok ellátására az Önkormányzat részére 6.000-Ft/hó átalánydíjat köteles megfizetni havonta.

A körzethez tartozó utcák listája:

Bacsó Béla utca 3, 5, 7, 9, 11, 19, 21-23, 25, 31

Baross utca 56-96

Bérkocsis utca 7-27, 6-20, 39-

Csokonai utca végig

Déri Miksa utca 1-11, 2-6, 12-18

Harminckettesek tere 5-6-7-8-9

Horváth Mihály tér 10-18, 11-19

József körút 30-50

József utca 1-61, 2-58

Kiss József utca végig

II. János Pál Pápa tér 1-17

Kun utca 1-7

Lovassy László utca 1-7, 2-6

Luther utca 1/a,b,c

Magdolna utca 1-3, 2-8

Nagyfuvaros utca végig

Német utca 2-14, 5-13, 15-45

Őr utca végig

Rákóczi tér végig

Rákóczi út 41-57/a,b, 57/c

Rigó utca végig

Salétrom utca végig

Szilágyi utca végig

Szűz utca végig

Tavaszmező utca végig

Tolnai Lajos utca végig

Vásár utca végig

Vay Ádám utca végig

Víg utca 19-43, 18-36

A körzethez tartozó köznevelési intézmények:

Budapest VIII. Kerületi Németh László Általános Iskola

Budapesti Fazekas Mihály Általános Iskola és Gimnázium

**A jogviszony kezdete:**

A feladat-ellátási szerződés megkötését követően, az egészségügyi tevékenység folytatására vonatkozó praxisengedély alapján az Országos Egészségbiztosítási Pénztárral megkötött finanszírozási szerződéshatályba lépését követően azonnal.

**Illetmény és juttatások:**

Az egészségügyi szolgáltatások Egészségbiztosítási Alapból történő finanszírozásnak részletes szabályairól szóló 43/1999. (III.3.) Kormányrendelet alapján az OEP-el kötött finanszírozási szerződés szerint.

**A pályázati eljárás, a pályázat elbírálásának módja, rendje:**

A pályázat eredményéről a Képviselő-testület dönt, melyről a pályázók legkésőbb az elbírálástól számított 8 napon belül írásban tájékoztatást kapnak.

**A pályázat benyújtásának határideje: 2015. november 23.**

**A pályázat elbírálásának határideje: 2015. december 17.**

**A pályázat benyújtásának módja:**

A pályázatot 1 példányban elektronikusan vagy zárt borítékban papír alapon kell benyújtani. A pályázat elektronikus benyújtása esetén az üzenet tárgyában, személyes benyújtás esetén a borítékon kérjük feltüntetni: 46. számú házi gyermekorvosi körzet pályázata.

**Pályázat benyújtásának helye:**

papír alapon: Józsefvárosi Polgármesteri Hivatal Humánszolgáltatási Ügyosztály titkársága (1082 Budapest, Baross u. 63-67. III. em. 301. iroda, hétfő 8:15-18:00, kedd, csütörtök 8:15-16:00, szerda 8:15- 16:30, péntek 8:15-13:30),

elektronikusan: bojszak@jozsefvaros.hu e-mail címre.

**A pályázati kiírással kapcsolatban további információ kérhető:** Pokornyi Viktória Humánszolgáltatási Ügyosztály ügyintézőjétől a +36/1 459-2588 telefonszámon vagy a pokornyiv@jozsefvaros.hu elektronikus levélcímen.